jkorsvik/nowiki_second_scrape_merged huggingface dataset:
HKB 31./979 Justöen

Hær Kystbatteri 31./979 Justøy (HKB 31./979) (tysk: Heeres Küsten Batterie 31./979 Justöen), også kalt Festung Birkenstrasse, var et tysk hærkystfort ved Maurviga på Justøya i Lillesand kommune. Mesteparten av anlegget ligger der fortsatt, selv om noen bunkere er blokkert og alt av utstyr har blitt fjernet.
I mai 1941 ankom de første tyskerne området, og innen mars var resten på plass. En entreprenør fra Grimstad, sammen med arbeidere fra Grimstad og Lillesand, jobbet på anlegget i perioden 1941–45. Både utskrevne arbeidere fra Organisation Todt og russiske krigsfanger, som ankom i 1943, gjorde mye av grovarbeidet.
Festningen hadde et mannskap på to offiserer, 13 underoffiserer og 52 menige. 
Den var ett av ca. 280 kystbatterier som tilhørte hæren. Det lå i alt ca. 400 slike kystbatterier langs kysten, de resterende tilhørte marinen.
Hovedbestykningen var fire 10,5 cm K332 (f) Schneiderkanoner, krigsbytte fra Frankrike med en rekkevidde på ca. 16 000 meter. 
I tillegg var anlegget omringet av minefelt og piggtråd, og både maskingeværer og flammekaster beskyttet festningen fra angrep fra landsiden. 
Alle byggverk var standardiserte, og det finnes flere identiske konstruksjoner langs kysten.


== Se også ==
Kystfort
Festung Norwegen
Atlanterhavsvollen


== Litteratur ==
Christensen, Pål Henrik og Nyberg, Torkjell: "Kystfortet på Justøy" utgitt av Vestre Moland og Lillesand Historielag.
Fjørtoft, Jan Egil (1983). Tyske kystfort i Norge. Arendal: Agder presse. ISBN 8299087813. 


== Eksterne lenker ==
HKB 31./979 Justöen
Klar til strid : Kystartilleriet gjennom århundrene, s. 264
Tathāgata

Tathāgata (sanskrit/pali: तथागत; kinesisk: 如來; pinyin: rúlái; Wade–Giles: ju-lai; koreansk: 여래; japansk: Nyorai; tibetansk: de bzhin gshegs pa) er en buddhatittel. Den betegner en som er kommet frem til den fullkomne opplysning. Dette er en avb de ti titler som knyttes til Buddha Shakyamuni; den tittel han helv benyttet når han talte om seg selv eller andre buddhaer.
I Mahayana representerer tathagata  Buddha i hans tre aspekter (trikaya). Han er både det fullkomne menneske som kan manifestere seg i enhver form og er utstyrt med en buddhas ti krefter dashabala, og det kosmiske prinsipp, universets essens, det ikke-betingede, ufødte. Han er formidler mellom det essensielle og den fenomenale verden. Mange ganger likestilles tathagata som absolutt med Prajna og Shunyata.
Begrepet betegner også de fem transcendente buddhaer (adibuddha) av buddhafamiliene (Buddhakula).
I Vajrayana er tathagata et mangfoldig anvendt ordnende prinsipp i ikonografi og symbolikk (trikaya).
I Diamantsutraen heter det at Tathagata er i besittelse både av sitt organiske øye, det guddommelige øye, visdommens øye og buddhaøyet.


== Referanser ==
The Three Stooges

The Three Stooges var en amerikansk komikertrio som ble berømt i USA gjennom en mengde kortfilmer. Gruppa var aktiv med litt forskjellige medlemmer fra 1925 til 1970. I perioden fra 1934 til 1946 bestod den av brødrene Moe (1897–1975) og Curly Howard (1903–1952) samt Larry Fine (1902–1975), en besetning som regnes som den mest populære. Enda en viktig stooge ble spilt av Shemp Howard (1895–1955), forgjenger og etterfølger til broren Curly. Komikken til trioen hadde røtter i amerikansk vaudevilletradisjon, var farsepreget og kjennetegnet ved hyppige innslag av ganske brutal slapstick. The Three Stooges ble ofte også markedsført under betegnelser som Moe, Larry, and Curly og Moe, Larry, and Shemp. På tross av ofte dårlige kritikker, har komikergruppa fortsatt en viss posisjon i amerikansk populærkultur og mange TV-publikummeres bevissthet, på samme måte som filmkomikerne Helan og Halvan og Abbott og Costello. I Europa er de mindre kjent.
Den engelske betegnelsen stooge kan på norsk oversettes med «prygelknabe» («hakkekylling») eller «tulling (som blir latterliggjort)».
I 2012 kom filmkomedien The Three Stooges: The Movie med regi og manus av Farrelly-brødrene. Den bygger på de gamle kortfilmene og har Sean Hayes, Chris Diamantopoulos og Will Sasso i rollene som Moe, Larry og Curly.


== Eksterne lenker ==
Offisielt nettsted 
(en) Three Stooges – kategori av bilder, video eller lyd på Commons
Gruppeanalyse

Gruppeanalysens viktigste bruksområde er psykoterapi i grupper for mennesker som på ulik måte og i ulik grad lider under konflikter og problemer i tilværelsen, i forhold til andre, i arbeidslivet eller privat.
Gruppeanalysen ser individet i en historisk sammenheng og som forankret i samfunnet, og kan beskrives som en kunnskapssøkende praksis med grupper som utgangspunkt. Det er i møtet med andre at vår virkelighetsoppfatning skapes, bekreftes og forandres. Gruppeanalysen bygger på forskjellige disipliner – psykoanalytisk teori og systemteori, sosiologi, informasjons- og kommunikasjons teori og kulturantropologi. Grunnleggeren av denne kunnskapstradisjonen S. H. Foulkes (1898-1976) mente at menneskers grunnleggende drivkraft er behovet for tilknytning til og medlemskap i en gruppe. Foulkes dannet i 1952 Groupanalytic Society i London sammen med representanter for forskjellige teoretiske perspektiver på menneske, gruppe og samfunn.
Gruppeanalysen som kunnskapsområde gir dypere forståelse for og innsikt i samspillet mellom individ, gruppe og samfunn. Gruppeanalysen er (som psykoanalyse) rettet mot økt bevissthet om og forståelse av ubevisste prosesser og det fokuseres på hvordan disse prosessene utspiller seg i relasjoner. Midlet til innsikt og forandring er den frie diskusjon i gruppen og samspillet mellom gruppens medlemmer. Gruppeanalytisk psykoterapi er en terapi – av – i – og ved – gruppen. Terapeuten søker å forholde seg ikke bare til de enkelte medlemmer, men også til det bevisste og ubevisste samspillet i gruppen.
Et annet gruppeanalytisk virksomhetsområde er organisasjoner som ser betydningen av å arbeide med samarbeidsrelasjoner innenfor og mellom forskjellige enheter og grupperinger, og i forhold til organisasjonen som helhet. Den gruppeanalytiske metode kan hjelpe til å forstå og forandre kommunikasjonsmønstre og oppfatninger, bevisste og ubevisste, som hindrer utviklingen av en god samarbeidskultur.


== Eksterne lenker ==
Hjemmeside for Institutt for gruppeanalyse
Taybeh bryggeri

Taybeh bryggeri er et palestinsk bryggeri. Det blei etablert i 1994 og holder til i Taybeh på Vestbredden, 35 kilometer nord for Jerusalem. Det produserer ølmerket Taybeh, som blei lansert i 1995.


== Eksterne lenker ==
Offisielt nettsted 
(en) Taybeh Brewery – kategori av bilder, video eller lyd på Commons 
«Business caught in the crossfire», BBC News, 11. desember 2002.
«Palestinian drinkers can hold their own», The Guardian, 18. mai 2005.
«A Beer for Palestine», New York Times, 17. mai 2010.
Shock of the Hour

Shock of the Hour er MC Rens debutalbum. Det ble gitt ut i slutten av 1993. Albumet solge over 500,000 kopier i USA.


== Bakgrunn ==
I 1992 ga MC Ren ut sin første solo-utgivelse, EP-en Kizz My Black Azz. EP-en ble en stor suksess. Med veldig lite promotering og nesten ingen radiostøtte den solgte en million kopier og ble sertifisert som platina under bare tre måneder. Etter utgivelsen ble lovt et etterfølgende album som skulle bli kalt Life Sentence. Men i 1993, få måneder albumet ble gitt ut, konverterte MC Ren til Islam, og situasjonen endret seg. Halve albumet hadde allerede blitt innspilt og ble kalt gangster-delen, mens den andre halvparten handlet om MC Ren møte med Islam.


== Sporliste ==


== Samplinger ==
Same Old Shit

"Let's Get It On" av Marvin Gaye
"Stone to the Bone" av James Brown
"La Di Da Di" av Doug E. Fresh og Slick RickAll Bulls*** Aside

"I'm Gonna Love You Just a Little More Baby" av Barry WhiteOne False Move

"Flash Light" av Parliament
"Real Niggaz Don't Die" av N.W.A.Mr. F*** Up

"The Payback" av James Brown
"Sneakin' in the Back" av Tom Scott og The L.A. Express
"Flash Light" av Parliament
"Dopeman" av N.W.A.Shock of the Hour

"Don't Change Your Love" av Five Stairsteps


== Listeplassering ==


== Eksterne lenker ==
(en) Shock of the Hour på Discogs 
(en) Shock of the Hour på MusicBrainz 
(en) Shock of the Hour på Spotify 
(en) Shock of the Hour på AllMusic
The Villain in Black

The Villain in Black er MC Rens andre studioalbum. Det ble gitt ut i april 1996.


== Sporliste ==


== Eksterne lenker ==
(en) The Villain in Black på Discogs 
(en) The Villain in Black på MusicBrainz 
(en) The Villain in Black på AllMusic
Ruthless for Life

Ruthless for Life er MC Rens tredje studioalbum. Det ble gitt ut i juni 1998.


== Sporliste ==


== Eksterne lenker ==
(en) Ruthless for Life på Discogs 
(en) Ruthless for Life på MusicBrainz 
(en) Ruthless for Life på Spotify 
(en) Ruthless for Life på AllMusic
Renincarnated

Renincarnated er MC Rens fjerde studioalbum. Det ble gitt ut i oktober 2009.


== Sporliste ==


== Eksterne lenker ==
(en) Renincarnated på MusicBrainz
Aktiebryggeriet i Trondhjem

Aktiebryggeriet i Trondhjem var et ølbryggeri i Trondheim fra 1899 til 1966.
Selskapet ble stiftet av en rekke forretningsfolk i Trondhjems Handelsstands Forenings lokaler den 23. mai 1899. Initiativtagere var oberstløytnant Hans Nissen-Drejer og overrettssakfører, senere byfogd, Henrik Løcke. Til selskapets første direksjon ble Løcke, Nissen-Drejer, konditor Ole Erichsen og kjøpmann Wilhelm Stoppenbrink valgt, mens overrettssakfører Andreas Berg ble ordfører i representantskapet. Samme år ble Johan Nossum og Kristofer Bjerke ansatt som henholdsvis administrerende direktør og bryggerimester. Bryggeriets lokaler ble oppført i Strandveien på Lade i 1900, og ble raskt E.C. Dahls bryggeris fremste konkurrent i byen.
I 1918 gikk Aktiebryggeriet til oppkjøp av Trondhjems Bryggeri, som hadde sin forløper i Schreiners bryggeri fra 1839. I 1940 hadde Aktiebryggeriet om lag 70 ansatte. I 1966 lyktes det, etter mange forsøk, å fusjonere Aktiebryggeriet og E.C. Dahls, som fire år senere blott fikk navnet E.C. Dahls bryggeri AS.


== Referanser ==


== Eksterne lenker ==
(en) E. C. Dahls bryggeri – kategori av bilder, video eller lyd på Commons 
«Ringnes E.C. Dahls Bryggeri». Ringnes. Arkivert fra originalen 18. februar 2015.
Liv Holm Heide

Liv Holm Heide (født 12. desember 1993) var leder i Elevorganisasjonen for perioden 2013–2014. Hun avsluttet i 2012 sin videregående opplæring ved Sogndal videregående skole. Liv Holm Heide var ungdomsskoleansvarlig i sentralstyret til Elevorganisasjonen i perioden 2012–2013 og organisatorisk nestleder i Elevorganisasjonen i Sogn og Fjordane 2011–2012.
Holm Heide er datter av NRK-journalistene Hege Holm og Stein Heide og yngre søster av Anna Holm Heide, som også var leder for Elevorganisasjonen.  


== Referanser ==
Lysholmer Spesialøl

Lysholmer Spesialøl er en alkoholholdig pilsner som blir produsert av E.C. Dahls bryggeri i Trondheim. Pilsneren inneholder malt, humle, gjær og vann og har en alkoholprosent på 4,7. Lysholmer Spesialøl har en lys farge, og smaken, som har vært beskrevet som «fruktig, rund og søtlig», kommer av ølets unike gjærstamme. Bryggeriet beskriver ølet som «vellagret, aromatisk med kraftig smak» på etiketten.Lysholmer Spesialøl ble lansert som et «sommerøl», en lysere pilsner, i 1983. Lysholm-familien hadde ledet E.C. Dahls siden slutten av 1800-tallet, og ølet ble oppkalt etter initiativtageren, administrerende direktør Jørgen B. Lysholm. Ølet skulle bære preg av eksklusivitet, og etiketten hadde likhetstrekk med Lysholm Linies. Populariteten gjorde at ølet ble solgt hele året og over hele landet. Etter to år på markedet stod Lysholmer Spesialøl for 30 % av samlede ølvolumet til E.C. Dahls. Utover 1980- og 1990-årene ble avleggerne Gold, Light (senere Lettøl), Ice, Double Ice, Jubileum og Millennium lansert.Etter å ha vært ute av produksjon i noen år, ble Lysholmer Spesialøl relansert i begrenset omfang våren 2013.


== Referanser ==
Nicklas Helenius

Nicklas Helenius Jensen (født 8. mai 1991) er en dansk fotballspiller som spiller for Silkeborg IF.Han spiller spiss og har tidligere spilt for den danske klubben AaB.
Den 9. juli 2014 ble han lånt ut til gamleklubben Aalborg ut sesongen.Han debuterte for det danske landslaget den 15. august 2012 mot Slovakia.


== Referanser ==


== Eksterne lenker ==
(en) Nicklas Helenius – UEFA 
(en) Nicklas Helenius – Transfermarkt 
(en) Nicklas Helenius – national-football-teams.com 
(en) Nicklas Helenius – WorldFootball.net 
(en) Nicklas Helenius – Soccerbase.com 
(en) Nicklas Helenius – FootballDatabase.eu 
(en) Nicklas Helenius – Soccerway 
(da) Nicklas Helenius – Dansk Boldspil-Union 
(en) Nicklas Helenius – FBref 
(es) Nicklas Helenius – as.com 
Danish Superliga statistics
AaB profile
Alessandro Florenzi

Alessandro Florenzi (født 11. mars 1991) er en italiensk fotballspiller som spiller for Milan.Han har tidligere vært på lån til den italienske klubben Crotone.


== Landslaget ==
Florenzi debuterte for det italienske landslaget den 14. november 2012 i en treningskamp mot Frankrike, en kamp de tapt 1-2.
Han ble tatt ut i Italias EM-tropp til EM i Frankrike 2016.Han ble tatt ut i Italias EM-tropp til EM i fotball 2021. Italia vant EM-finalen mot England 3-2, etter straffesparkkonkurranse.


== Referanser ==


== Eksterne lenker ==
(en) Alessandro Florenzi – FIFA 
(en) Alessandro Florenzi – UEFA 
(fr) Alessandro Florenzi – LÉquipe 
(en) Alessandro Florenzi – Transfermarkt 
(en) Alessandro Florenzi – national-football-teams.com 
(en) Alessandro Florenzi – WorldFootball.net 
(en) Alessandro Florenzi – Soccerbase.com 
(en) Alessandro Florenzi – FootballDatabase.eu 
(en) Alessandro Florenzi – Soccerway 
(en) Alessandro Florenzi – EU-Football.info 
Statistics på Italian Footballers' Association
Profile på Lega Calcios nettside
Profile på Italian FAs nettside
Lydnevi

Lydnevi er et naturalistisk kunstig språk laget i 2000 av Libor Sztemon.


== Språkeksempel ==
Fader vår på Lydnevi:

Otec navo,
Jaš jési na nebesai,
Da jest posvetyn tavo nam.
Da jest prihedyn tavo kralestvo.
Da jest stanyn tavo vilja, jako na nébe, tako y na zéma.
As navo bréd e keždanyn davat i nave danas.
Ø adpoštat i nave as navo dluhem
jako y me adpoštalesom i navo dluhare.
Ø nevøvedat as nave vø pokušenje,
ale nesvabodat as nave é zølyn.
Navad tavo jest kralestvo y moc y slava navéke.
Amén.


== Referanser ==
Bergen Parkeringsselskap

Bergen Parkeringsselskap var et kommunalt selskap i Bergen, og kom i drift i løpet av året 1974. Selskapet ble opprettet av Bergen kommune for å ta hånd om all avgiftspliktig parkering på offentlig grunn i Bergen sentrum med myndighet til å ilegge gebyr og tilleggsavgift for visse parkeringsovertredelser.


== Bakgrunn ==
Allerede i 1967 fikk Bergen sentrum sine første parkometre. Den gang lå ansvaret for disse til Bergen Veivesen. I 1972 overtok Anleggseksjonen ansvaret, fram til Bergen Parkeringsselskap tok over høsten 1974.
Prosjekter selskapet har vært involvert i er for eksempel Bygarasjen, som åpnet 1984, Birkebeinergaten Garasje som åpnet 1987, Engen P-hus som åpnet 1989 og Klostergarasjen som åpnet i 2005). I tillegg kan en nevne arbeidet med å få parkeringshus under Festplassen. Planene ble skrinlagt i 1992, og hadde da kostet kommunen 8.07 millioner kroner.
Bergen Parkeringsselskap skiftet i 2007 navn til Bergen Parkering KF. Fra 01.01.2011 Bergen Parkering AS, som følge av selskapsomdanning av Bergen Parkering KF.
Bergen Parkering AS har i dag kontor i Vincent Lunges gate 3 (Bergen Storsenter).
Arkivet etter Bergen Parkeringsselskap er oppbevart ved Bergen Byarkiv. I arkivet finnes blant annet skjema vedrørende parkeringsgebyr, klagebehandling, samt materiale vedrørende p-bussen og miljøsykler.


== Eksterne lenker ==
Bergen byleksikon på nett, se Bergen Parkering KF
Metadata for learning resources

Metadata for learning resources er en standard for å beskrive elektroniske læringsressurser. Den bygger på Learning object metadata (LOM) og Dublin Core.
Standarden forenkler deling og gjenfinning av digitale læringsressurser, og informasjonen lagres som regel i XML.
Standaren er under utabeiding og deler av den er alt godkjent som standard ISO/IEC 19788-1.


== Eksterne lenker ==
utdanning.no sin informasjon om NORLOM
Beck’s

Brauerei Beck & Co., ofte forkortet Beck's, er et bryggeri i Bremen i Tyskland, etablert i 1873. 
Bryggeriet ble grunnlagt som Kaiserbrauerei Beck & May o.H.G. i 1873 av Lüder Rutenberg, Heinrich Beck og Thomas May. I 1875 trakk May seg ut av virksomheten, som fra da ble kjent som Kaiserbrauerei Beck & Co. Frem til 2002 var Beck's eid av lokale familier, som solgte bryggeriet til Interbrew for 1,8 milliarder euro.

Beck's er det mestselgende tyske ølmerket på verdensbasis, og blir distribuert til nærmere 90 land. De største utenlandske markedene er Storbritannia, USA, Italia, Australia, Ukraina, Romania og Russland, mens bryggeriet er det fjerde største i Tyskland.Det mest solgte ølmerket, et lagerøl som bærer samme navn som bryggeriet, ble i mange år produsert med lisens i Namibia, som frem til den første verdenskrig var en tysk koloni. Ølet blir produsert med lisens i Bulgaria, Australia, Ukraina, Serbia, Montenegro, Kina, Nigeria, Ungarn, Romania, Kroatia, Tyrkia, Slovenia og Bosnia-Hercegovina.


== Referanser ==


== Eksterne lenker ==
Offisielt nettsted 
(en) Beck & Co. – kategori av bilder, video eller lyd på Commons
Kronenbourg

Brasseries Kronenbourg er et bryggeri i Strasbourg i Frankrike, etablert i 1664. Bryggeriet er Frankrikes største, og selv om produksjonen ikke lenger foregår i Strasbourg, ligger hovedkontoret i strøket Cronenbourg i byen.
I 1664 var Jérôme Hatt (eller Geronimus Hatt) ferdigutdannet som bryggerimester, og grunnla et bryggeri i sentrum av den frie riksstaden Strasbourg i Det tysk-romerske rike. Bryggeriet ble flyttet til strøket Cronenbourg i 1850 og antok sitt nåværende navn i 1947. I 1952 lanserte man ølmerket «1664», som omgående ble en stor suksess i Frankrike, og begynte å eksportere ølet til nabolandene i 1959. På 2000-tallet blir ølet solgt i over 50 land.
Kronenbourg var eid av Danone inntil 2000, da bryggeriet ble solgt til Scottish & Newcastle. I forbindelse med den delvise overtagelsen av Scottish & Newcastle ble Carlsberg i 2008 eier av Kronenbourg.


== Eksterne lenker ==
Offisielt nettsted 
(en) Brasseries Kronenbourg – kategori av bilder, video eller lyd på Commons
Hans Jacob Nørregaard

Hans Jacob Nørregaard (født 13. juni 1832 i Christiania, død 30. mars 1900) var en norsk oberst, sjef for Trænkorpset, adjutant for kong Karl IV og formann i Christiania Militære Samfund.


== Karrière ==
Han studerte ved Krigsskolen og Den militære høyskole. Han ble sekondløytnant 1851, premierløytnant i Christianssandske Infanteribrigade 1854, premierløytnant i Artilleribrigaden 1858, stabskaptein 1867, artillerikonstruktør 1868, kaptein 1875 og oberstløytnant i Armeen og sjef for Trænkorpset 1888.
Han ble kammerjunker ved hoffet i 1855, ble ordonnansoffiser i 1859 og ble adjutant for kong Karl IV i 1866. Han var også medlem av Kungliga Krigsvetenskapsakademien. Han publiserte flere artikler i Norsk Militært Tidsskrift. Han var medlem av patentkommisjonen 1886–1899, geværkommisjonen og andre militære utvalg. Han var også lærer ved Krigsskolen 1879–1889. Han var direksjonsmedlem i Christiania Militære Samfund og var dets formann 1888–1890.
Han var sønn av artillerikaptein og understallmester ved Det kongelige hoff Paul Ludvig Rudolf Nørregaard (1804–34) og Sarine Pauline Bølling (1808–1899). Etter at faren døde 30 år gammel, ble moren gift i andre ekteskap med legen Jens Johan Hjort.
Han var gift med Elisabeth Sophie Dorothea Henriette Wegner (1838–1906), datter av godseier og verkseier Benjamin Wegner og Henriette Seyler. Svigermorens familie eide Berenberg Bank. De var foreldre til krigskorrespondenten Benjamin Wegner Nørregaard (1861–1935), vinhandler og konsul i Tarragona Ludvig Paul Rudolf Nørregaard (1863–1928) og høyesterettsadvokat Harald Nørregaard (1864–1938), som grunnla det som i dag er Advokatfirmaet Hjort, og Johan Hjort Nørregaard (f. 1864).Han er begravet på Vår Frelsers gravlund. Tittelen oberst er benyttet på gravminnet.


== Utmerkelser ==
Ridder av St. Olavs Orden «for militær fortjeneste» (1881)
Ridder 1. klasse av Sankt Vladimirs orden (1865)
Ridder av Dannebrogordenen
Ridder av Æreslegionen
Mecidi-ordenen 4. klasse


== Referanser ==
A. Le Coq

A. Le Coq (IPA: [aˑleˈkokː]) er et bryggeri i Tartu i Estland, etablert i 1807.
Selskapet ble etablert av Albert Le Coq i London i 1807, og virksomheten i Tartu startet opp i 1826. Bryggeriet A. Le Coq eies i dag av det finske bryggeriet Olvi. A. Le Coq er Estlands største bryggeri, og produserer øl, sider, juice og mineralvann. Det mest kjente ølmerket er A. Le Coq Premium, som er blant Estlands mest populære. Bryggeriet har også noe eksport, i all hovedsak til Finland, Sverige, Danmark, Storbritannia, Latvia og Litauen.
A. Le Coq Arena i Tallinn er oppkalt etter bryggeriet, som fungerer som sponsor.


== Eksterne lenker ==
Offisielt nettsted 
(en) A. Le Coq – kategori av bilder, video eller lyd på Commons
Bancodaler

Bancodaler, egentlig mark banco, også kalt Hamburger Banco, var en internasjonalt utbredt valuta utstedt av bystaten Hamburg med grunnlag i Hamburg Banks sølvfond. Den var bare en regneenhet og ble ikke utmyntet. Daleren ble likevel brukt som verdimål blant annet i Danmark og Norge på det meste av 1600-tallet, hele 1700-tallet og inn i 1800-tallet. I praksis var den jevngod med dansk-norsk speciedaler.


== Litteratur ==
Bancodaler, i Norsk historisk leksikon
Jesper Andreas Arctander

Jesper Andreas Arctander (født 26. januar 1806 i Buksnes, død 16. september 1873 i Kristiania) var en norsk lensmann og stortingsmann.
Arctander ble valgt som 1. vara (suppleant) til Stortinget fra Nordlands amt for perioden 1854–1856. Han ble innkalt og møtte for Johan Augustinussen fra 3. august 1854.
Jesper Andreas Arctander var onkel til stortingsmennene Nils Peter Martin Arctander og Sofus Arctander.


== Referanser ==


== Litteratur ==
Lindstøl, Tallak Olsen (1914). Stortinget og statsraadet : samt tillæg. B. 1 D. 2 : Biografier A-K. Kristiania. s. 38. 


== Eksterne lenker ==
(no) Jesper Andreas Arctander hos Norsk senter for forskningsdata
Burak Yılmaz

Burak Yılmaz (født 15. juli 1985) er en tyrkisk fotballspiller som spiller for den nederlandske klubben Fortuna Sittard.Han har tidligere spilt for de tyrkiske klubbene Antalyaspor, Beşiktaş, Manisaspor, Fenerbahçe og Trabzonspor, samt vært på utlån til den tyrkiske klubben Eskişehirspor.


== Landslaget ==
Han ble tatt ut i Tyrkias EM-tropp til EM i Frankrike 2016.Han ble tatt ut i Tyrkias EM-tropp til EM i fotball 2021.


== Meritter ==
Beşiktaş

Den tyrkiske supercupen (1): 2006
Den tyrkiske cupen (1): 2006-07Trabzonspor

Den tyrkiske cupen (1): 2009-10
Den tyrkiske supercupen (1): 2010
Den tyrkiske ligaen: 2010-11Galatasaray

Den tyrkiske supercupen (2): 2012, 2013
Den tyrkiske ligaen: 2012-13Individuelt

Topp Scorer i den tyrkiske ligaen: 2011–12 (33 mål), 2012–13 (24 mål)
Den tyrkiske ligaen: Årets angrepsspiller (2): 2010–11, 2011–12
2012–13 UEFA Champions League topp scorer i gruppespillet (6 mål)
2012–13 UEFA Champions League den mest verdifulle spilleren i gruppespillet


== Referanser ==


== Eksterne lenker ==
(en) Burak Yılmaz – kategori av bilder, video eller lyd på Commons 
(en) Burak Yılmaz – FIFA 
(en) Burak Yılmaz – UEFA 
(fr) Burak Yılmaz – LÉquipe 
(en) Burak Yılmaz – Transfermarkt 
(en) Burak Yılmaz – national-football-teams.com 
(en) Burak Yılmaz – WorldFootball.net 
(en) Burak Yılmaz – Soccerbase.com 
(en) Burak Yılmaz – FootballDatabase.eu 
(en) Burak Yılmaz – Soccerway 
(en) Burak Yılmaz – EU-Football.info